Source: http://satumaresport.ro/un-pas-mic-spre-play-off-csm-satu-mare-phoenix-galati-88-86-48-40/
Timestamp: 2017-10-23 02:37:29+00:00

Document:
Un pas mic spre play off! CSM Satu Mare- Phoenix Galați 88-86 ( 48-40) | Satu Mare Sport
Baschetbalistele de la CSM Satu Mare au obținut o victorie extrem de importantă sâmbătă seara în fața celor de la Phoenix Galați. Un succes , 88-86 ce ține trupa lui Araujo în cărți pentru o calificare în top 6 la finalul sezonului regulat , o victorie cu atât mai importantă cu cât sunt deja cunoscute problemele medicale din lotul CSM-ului…
Fără Wittington și Baltic de mai bine de o lună, CSM –ul s-a mobilizat exemplar în fața unei trupe din Galați extrem de arțăgoasă și care a scos în față cinci americance de calitate…
Chiar dacă succesul s-a conturat la final cu ceva emoții, coș marcat de Eniko Laza pentru 88-86 cu 16 secunde înainte de final și apoi o aruncare ratată de Mc Kenzie pe ultimul atac al oaspetelor, totuși e de menționat că CSM –ul a controlat jocul de la un capăt la altul…Phoenix n a condus nici măcar o secundă în sala, din nou plină, de la LPS, iar Olah & co au suferit poate doar din cauza lipsei de alternative la schimbări…
Prima repriză a fost parcă un duel Olah-Rutan de la distanță. Andrea a reușit 5 din 5 de la trei puncte și după 20 minute aea deja 19 puncte marcate…Iar Rutan a nimerit de 4 ori coșul de la distanță și mereu a punctat în momente importante readucându-le practic pe gălățence în meci…A fost 48-40 după 20 minute.
Repriza secundă a fost una de uzură cu momente de joc bun pentru ambele trupe…Iar portughezul de pe banca noastră, Jose Araujo a gestionat mai bine finalul ca și portughezul..Galațiului, Eugenio Rodrigues.
Au arbitrat foarte bine Amalia Marchiș, Istvan Bertalan și Vlad Potra din Cluj Napoca.
Antrenorul Jose Araujo și căpitanul echipei, Andrea Olah vor fi invitații emisiunii Săptămâna sportivă de luni seara de la ora 20,45 de la Nord Vest TV.
CSM Satu Mare: Olah 24p, Batey 18 (11 recuperări), Reed 16, Laza 11, Ferenczi 9, Tavic 7, Szmutku 3.
Phoenix Galaţi: Covile 24p, Steenholdt 20, Rutan 18, Filip 11, Jackson 6, McKenzie 5, Dumitrache 2.
Poli Iaşi – Olimpia Braşov 68-98
CSBT Alexandria – ICIM Arad 72-55
CSM Târgovişte – Sirius Tg. Mureş 78-68
CSM Satu Mare – Phoenix Galaţi 88-86
Sepsi – “U” Cluj-Napoca 61-55
1.Sepsi 14/ 1 29
2.Olimpia Braşov 12/ 3 27
3.“U” Cluj-Napoca 10/ 5 25
4.CSM Târgovişte 11/ 3 25
5.Phoenix Galaţi 7/ 8 22
6.CSM Satu Mare 6/ 9 21
7.ICIM Arad 5/10 20
8.CSBT Alexandria 5/ 9 19
9.Tg. Mureş 3/12 18
10.Poli Iaşi 1/14 16
Etapa 16 (21 ianuarie): Sirius Tg. Mureş – CSM Satu Mare, Braşov – Sepsi, BC T Alexandria – U Cluj-Napoca, BC ICIM Arad – CSM Târgovişte, Phoenix Galaţi – Poli Iaşi.
Publicat: 9 luni ago on 15 ianuarie 2017
Ultima modificare: ianuarie 15, 2017 @ 6:16 pm

References: CSM 
 CSM 
 CSM 
 CSM 

CSM 

CSM 

CSM 
 CSM 
 CSM